De voksne insektene kan kjennes på at hodet er ganske lite med små fasettøyne, men temmelig store punktøyne hos begge kjønn, og at åren R i forvingen er gaffelgrenet ganske nær roten. Forvingene er brede, omtrent halvparten så brede som lange. Nymfene er flate, forbeina er mer eller mindre avflatet. Hodet er stort og bredt, med nokså små fasettøyne. Mandiblene (overkjevene) er lange og sigdformede, med lange hårfrynser på begge sider. Beina er ganske lange, lårene tykke og brede, leggene forholdsvis smale, bortsett fra framleggene hos slekten . Vingeknoppene møtes nesten på midten. Trakégjellene er smale med lange hårfrynser langs kantene. Bakkroppsleddene er delvis kledt med lange hår langs sidene. De tre haletrådene er nesten uten fine hår.